Datoria externă a României a crescut cu 4,3 miliarde euro, în ianuarie. Investițiile străine, în cădere liberă.
Datoria externă a României crește, iar investițiile străine se reduc substantial.
Datoria externă a României, în creștere/în imagine: Mugur Isărescu, guvernatorul Băncii Naționale Române Foto: BNR
Datoria externă totală a crescut, în ianuarie 2024, cu 4,314 miliarde euro, până la 173,126 miliarde euro, iar deficitul de cont curent s-a majorat cu 78,7%, la 1,358 miliarde euro, potrivit unei informări publicate vineri de Banca Naţională a României.
Datoria externă a României, în creștere
De asemenea, după cum arată BNR, investiţiile directe ale nerezidenţilor în România au însumat 583 milioane euro (comparativ cu 596 milioane euro în luna ianuarie 2023),
"Contul curent al balanţei de plăţi a înregistrat un deficit de 1.358 milioane euro, comparativ cu 760 milioane euro în luna ianuarie 2023.
CITEȘTE ȘI:
Creșterea economică a României a încetinit la 2% în 2023 din cauza haosului fiscal și a măsurilor electorale
În structura acestuia, balanţa bunurilor a consemnat un deficit mai mic cu 229 milioane euro, balanţa serviciilor a înregistrat un excedent mai mic cu 351 milioane euro, balanţa veniturilor primare a înregistrat un deficit de 376 milioane euro comparativ cu un excedent de 27 milioane euro în luna ianuarie 2023, iar balanţa veniturilor secundare a înregistrat un excedent mai mic cu 72 milioane euro", arată analiza BNR.
În ceea ce priveşte datoria externă, cea pe termen lung a însumat 125,244 miliarde euro la 31 ianuarie 2024 (72,3% din totalul datoriei externe), în creştere cu 3,4% faţă de 31 decembrie 2023, iar datoria pe termen scurt a atins nivelul de 47,882 miliarde euro (27,7% din totalul datoriei externe), în creştere cu 0,5%.
CITEȘTE ȘI:
Agenția de rating Fitch a menținut ratingul de țară al României, însă avertizează asupra perspectivei creșterii deficitului bugetar
Rata serviciului datoriei externe pe termen lung a fost 11,2% în luna ianuarie 2024, comparativ cu 17,4% în anul 2023.
Gradul de acoperire a importurilor de bunuri şi servicii la 31 ianuarie 2024 a fost de 6,3 luni, în comparaţie cu 5,6 luni la 31 decembrie 2023.
Gradul de acoperire a datoriei externe pe termen scurt, calculată la valoarea reziduală, cu rezervele valutare la BNR la 31 ianuarie 2024 a fost de 99,9%, comparativ cu 97,4% la 31 decembrie 2023.
Citiți monitorulcj.ro și pe Google News
CITEȘTE ȘI: